Определение на Съда (десети състав) от 14 януари 2021 г. — UC и TD (Пороци в обвинителния акт)
(Дело C‑769/19)(1)
„Преюдициално запитване — Член 99 от Процедурния правилник на Съда — Съдебно сътрудничество по наказателноправни въпроси — Директива 2012/13/ЕС — Право на информация в наказателното производство — Член 6 — Право на информация на заподозрените лица или на обвиняемите относно техните права в наказателното производство — Член 47, втора алинея от Хартата на основните права на Европейския съюз — Разглеждане на делото в разумен срок — Национална правна уредба, която предвижда прекратяване на съдебното производство при установени от съда пороци в обвинителния акт — Връщане на делото на прокурора за изготвяне на нов обвинителен акт — Допустимост“
Съдебно сътрудничество по наказателноправни въпроси — Право на информация в наказателното производство — Директива 2012/13 — Право на информация относно обвинението — Право делото да бъде разгледано в разумен срок — Национална правна уредба, която предвижда прекратяване на съдебното производство в случай на пороци в обвинителния акт — Задължение за връщане на делото на прокурора за изготвяне на нов обвинителен акт — Допустимост
(член 47, втора алинея от Хартата на основните права на Европейския съюз; член 6, параграфи 1, 3 и 4 от Директива 2012/13 на Европейския парламент и на Съвета)
(вж. т. 43—53, 56 и 59 и диспозитива)
Диспозитив
Член 6, параграфи 1, 3 и 4 от Директива 2012/13/ЕС на Европейския парламент и на Съвета от 22 май 2012 година относно правото на информация в наказателното производство, член 47, втора алинея от Хартата на основните права на Европейския съюз, принципът на предимството на правото на Съюза и правото на зачитане на човешкото достойнство трябва да се тълкуват в смисъл, че допускат национална правна уредба, която при порочен обвинителен акт, чието съдържание е неясно, непълно или противоречиво, в нито един случай не допуска прокурорът да отстрани тези пороци, като ги поправи в разпоредителното съдебно заседание, в което те са констатирани, и задължава съда да прекрати съдебното производство и да върне делото на прокурора за съставяне на нов обвинителен акт.
1      ОВ C 27, 27.1.2020 г.